
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της απόφασης Α.Χ.Σ. 378/94 (ΦΕΚ 
705/Β/20.9.1994) σε εναρμόνιση προς την οδηγία 
97/69/ΕΚ (ΕΕΙ_ 343 της 13.12.1997) της Επιτροπής 
της Ευρωπαϊκής Κοινότητας «Για την προσαρμογή 
στην Τεχνική Πρόοδο, για εικοστή τρίτη φορά της 
οδηγίας 67/548/ΕΟΚ περί προσεγγίσεως των Νο¬ 
μοθετικών, Κανονιστικών και Διοικητικών Διατάξε¬ 
ων που αφορούν την Ταξινόμηση, Συσκευασία και 

Επισήμανση των Επικινδύνων Ουσιών». 1 

Τροποποίηση απόφασης σύστασης Νομικού Προσώ¬ 
που με την επωνυμία «1η Σχολική Επιτροπή Δήμου 

Γιάννουλης» (Πρώην Κοινότητα Γιάννουλης). 2 

Σύσταση Νομικών Προσώπων στο Δήμο Ελλομένου Ν. 

Λευκάδας με την επωνυμία «Σχολικές Επιτροπές». 3 
Σύσταση Νομικού Προσώπου στο Δήμο Σφακιωτών με 
την επωνυμία «Ενιαία Σχολική Επιτροπή Δημοτικών 
Σχολείων και Νηπιαγωγείου». 4 


Α ΠΟΦΑΣΕ ΙΣ 

Αριθ. 511/98 Ο) 

Τροποποίηση της απόφασης Α.Χ.Σ. 378/94 (ΦΕΚ 
705/Β/20.9.1994) σε εναρμόνιση προς την οδηγία 
97/69/ΕΚ (ΕΕΙ_ 343 της 13.12.1997) της Επιτροπής της 
Ευρωπαϊκής Κοινότητας «Για την προσαρμογή στην 
Τεχνική Πρόοδο, για εικοστή τρίτη φορά της οδηγίας 
67/548/ΕΟΚ περί προσεγγίσεως των Νομοθετικών, 
Κανονιστικών και Διοικητικών Διατάξεων που αφορούν 
την Ταξινόμηση, Συσκευασία και Επισήμανση των Επι¬ 
κινδύνων Ουσιών». 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το έγγραφο της Δ/νσης Περιβάλλοντος του Γενικού 
Χημείου του Κράτους με αριθ. 3021483/3344/98. 

2. Τις διατάξεις του άρθρου 1 (παρ. 1, 2 και 3) του Ν. 
1338/1983 «Εφαρμογή του Κοινοτικού Δικαίου» (Φ.Ε.Κ. 
34/Α/1983) όπως τροποποιήθηκε από το άρθρο 6 του Ν. 


1440/1984 «Συμμετοχή της Ελλάδος στο Κεφάλαιο, στα 
αποθεματικά και στις προβλέψεις της Ευρωπαϊκής Τρά¬ 
πεζας Επενδύσεων, στο κεφάλαιο της Ευρωπαϊκής Κοι¬ 
νότητας Άνθρακος και Χάλυβος και του Οργανισμού Ε¬ 
φοδιασμού ΕΥΡΑΤΟΜ». (Φ.Ε.Κ. 70/Α/1984 καθώς και το 
άρθρο 65του Ν. 1892/1990 (Φ.Ε.Κ. 101/Α/1990). 

3. Το εδάφιο δ της παρ. 8 του άρθρου 6 του Νόμου 
4328/1929 (Φ.Ε.Κ. 272/Α/1929) «Περί συστάσεως Γ ενικού 
Χημείου του Κράτους», όπως αντικαταστάθηκε από την 
παράγραφο 6 του άρθρου 11 του Νόμου 2343/95 (Φ.Ε.Κ. 
211/Α/11.10.1995). 

4. Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργασιών 
του Ανωτάτου Χημικού Συμβουλίου» (Φ.Ε.Κ. 391/Α/1929). 

5. Το άρθρο 1 του Νόμου 115/1975 «Περίτροποποιήσε- 
ως διατάξεων τινών του Ν. 4328/1929» (Φ.Ε.Κ. 
172/Α/1975). 

6. Τα Π.Δ. 284/1988 και 543/1989 «Οργανισμός του Υ¬ 
πουργείου Οικονομικών» (Φ.Ε.Κ. 128 και 165/Α/1988 και 
229/Α/1989). 

7. Την απόφαση 1078204/927/0006Α/6.8.1992 «Περιο¬ 
ρισμός Συλλογικών Οργάνων του Υπουργείου Οικονομι¬ 
κών» των Υπουργών Προεδρίας και Οικονομικών» (Φ.Ε.Κ. 
517/Β/1992). 

8. Την υπ’ αριθ. 1 107147/1239/0006Α/4.10.96 (Φ.Ε.Κ. 
922/Β/7.10.1996) απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

9. Τις διατάξεις του άρθρου 29Α του Ν. 1558/1985 
(Φ.Ε.Κ. 137/Α/1985) όπως το άρθρο αυτό προστέθηκε με 
το άρθρο 27 του Ν. 2081/1992 (Φ.Ε.Κ. 154/Α/1992) και α- 
ντικαταστάθηκε από το άρθρο 1 παρ. 2α του Ν. 2469/1997 
(38Α) και το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

I. Εγκρίνουμε την απόφαση 511/1998 του Ανωτάτου Χη¬ 
μικού Συμβουλίου, η οποία ελήφθη κατά τη συνεδρίαση 
της 24.11.1998 και η οποία έχει ως ακολούθως: 

ΓΕΝΙΚΟ ΧΗΜΕΙΟ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την προσαρμογή στην τεχνική πρόοδο των 
Παραρτημάτων I και VI της απόφασης Α.Χ.Σ. 378/1994, 
(Φ.Ε.Κ. 705/Β/20.9.1994) όπως έχει τροποποιηθεί και ι- 

σχύει, σε εναρμόνιση προς τα άρθρα και παραρτήματα 
της Οδηγίας 97/69/ΕΚ ως εξής: 

Άρθρο 1 

Η παρούσα απόφαση εναρμονίζει την Ελληνική Νομο¬ 
θεσία προς την οδηγία 97/69/ΕΚ της Επιτροπής (ΕΕ Ι_ 343 
της 13.12.1997) «για την προσαρμογή στην τεχνική πρόο¬ 
δο, για εικοστή τρίτη φορά, της οδηγίας 67/548/ΕΟΚτου 
Συμβουλίου περί προσεγγίσεως των νομοθετικών, κανο¬ 
νιστικών και διοικητικών διατάξεων που αφορούν την τα¬ 
ξινόμηση, συσκευασία και επισήμανση των επικινδύνων 
ουσιών». 

Τα άρθρα και το Παράρτημα της οδηγίας 97/69/ΕΚ προ¬ 
σαρμόζουν στην τεχνική πρόοδο τα Παραρτήματα I και VI 
της οδηγίας 67/548/ΕΟΚ (ΕΕ Ι_ 196/18.6.1967), όπως έχει 
τροποποιηθεί και ισχύει και προς την οποία έχει εναρμο- 
νισθεί η Ελληνική Νομοθεσία με την Απόφαση του Α.Χ.Σ. 
378/1994, (Φ.Ε.Κ. 705/Β720.9.1994) «Επικίνδυνες ουσίες, 
ταξινόμηση, συσκευασία και επισήμανση αυτών σε συμ¬ 
μόρφωση προς την οδηγία του Συμβουλίου των Ευρω¬ 
παϊκών Κοινοτήτων 67/548/ΕΟΚ όπως έχει τροποποιηθεί 
και ισχύει». 

Άρθρο 2 

Η Απόφαση Α.Χ.Σ. 378/1994, (Φ.Ε.Κ. 705/Β720.9.1994) 
όπως έχει τροποποιηθεί και ισχύει τροποποιείται ως εξής: 

1. Το παράρτημα I τροποποιείται ως εξής: 

α) η πέμπτη παράγραφος του κεφαλαίου «Ονοματολο¬ 
γία» του προλόγου αντικαθίσταται από το ακόλουθο κεί¬ 
μενο: 

«Το άρθρο 23 παράγραφος 2 στοιχείο α) απαιτεί για τις 
ουσίες που περιλαμβάνονται στο παράρτημα I, να χρησι¬ 
μοποιείται στην επισήμανση μια από τις ονομασίες των 
ουσιών που αναφέρονται στο συγκεκριμένο παράρτημα. 
Για ορισμένες ουσίες, έχουν προστεθεί πρόσθετες πλη¬ 
ροφορίες σε αγκύλες προκειμένου να διευκολυνθεί η 
ταυτοποίηση της ουσίας. Αυτές οι πρόσθετες πληροφο¬ 
ρίες δεν χρειάζονται να περιληφθούν στην ετικέτα.». 

β) η σημείωση Ατού προλόγου αντικαθίσταται από το α¬ 
κόλουθο κείμενο: 

«Σημείωση Α: 

Το όνομα της ουσίας πρέπει να εμφανίζεται στην ετικέ¬ 
τα υπό τη μορφή μιας από τις ονομασίες που περιέχονται 
στο παράρτημα I (βλέπε άρθρο 23 παράγραφος 2 στοι¬ 
χείο α). 

Στο παράρτημα I, χρησιμοποιείται μερικές φορές περι¬ 


γραφή της μορφής: «ενώσεις του ..» ή «.... άλατα του ...... 

Σ’ αυτή την περίπτωση ο παρασκευαστής ή οποιοδήποτε 
άλλο πρόσωπο διαθέτει στην αγορά μια τέτοια ουσία, α¬ 
παιτείται να αναγράφει στην ετικέτα την ορθή ονομασία, 
λαμβανομένου υπ’ όψιν του του κεφαλαίου «Ονοματολο¬ 
γία» στον πρόλογο. 

Παράδειγμα: ΒβΟΙ 2 : χλωριούχο βηρύλιο.» 

γ) Στο πρόλογο προστίθενται οι σημειώσεις ΙΕ (Νοί3 Ο) 
και ΙΣΤ (ΝοΙ& Β): 

«Σημείωση ΙΕ (Νοίβ Ο): 

Η ταξινόμηση ως καρκινογόνου δεν απαιτείται να εφαρ- 
μοσθεί εάν μπορεί να αποδειχτεί οτι η ουσία πληροί μία α¬ 
πό τις κάτωθι προϋποθέσεις: 

- η δοκιμή βραχυπρόθεσμης βιοπαραμονής με εισπνοή 
έχει αποδείξει ότι οι ίνες μήκους άνω των 20μιη έχουν με- 
τρούμενη ημιπερίοδο ζωής μικρότερη των 10 ημερών, ή 

- η δοκιμή βραχυπρόθεσμης βιοπαραμονής με ενδο- 
τραχειακή ενστάλλαξη έχει αποδείξει ότι οι ίνες μήκους ά¬ 
νω των 20μιη μετρούμενη ημιπερίοδο ζωής μικρότερη 
των 40 ημερών, ή 

- δεν έχουν προκύψει από κατάλληλη ενδοπεριτοναϊκή 
δοκιμή ενδείξεις ενίσχυσης της καρκινογένεσης, ή 

- απουσία σχετικής παθογένειας ή νεοπλασματικές με¬ 
ταβολές με κατάλληλη μακροπρόθεσμη δοκιμή δι’ ει¬ 
σπνοής. 

Σημείωση ΙΣΤ (Νοί3 Β): 

Η ταξινόμηση ως καρκινογόνου δεν απαιτείται να εφαρ¬ 
μοστεί για ίνες των οποίων η μέση μετρούμενη κατά μή¬ 
κος γεωμετρική διάμετρος μείον δύο τυπικά σφάλματα υ¬ 
περβαίνει τα 6μιτι.». 

δ) Προστίθενται οι καταχωρήσεις του παραρτήματος 
της παρούσας Απόφασης. 

ε) Οποιαδήποτε αναφορά στον «αριθμό ΕΟΚ» αντικαθί¬ 
σταται από την αναφορά «αριθμός ΕΚ». 

2. Τα παράρτημα VI της Απόφ. Α.Χ.Σ. 378/1994, (Φ.Ε.Κ. 
705/Β720.9.1994) όπως έχει τροποποιηθεί και ισχύει, τρο¬ 
ποποιείται ως εξής: 

α) Οποιαδήποτε αναφορά στον «αριθμό ΕΟΚ» αντικαθί¬ 
σταται από την αναφορά «αριθμός ΕΚ». 

β) Οποιαδήποτε αναφορά στην «ετικέτα ΕΟΚ» αντικαθί¬ 
σταται από την αναφορά «ετικέτα ΕΚ». 

Άρθρο 3 

Η παρούσα απόφαση συνοδεύεται από παράρτημα το 
οποίο αποτελεί αναπόσπαστο τμήμα αυτής. 

Άρθρο 4 

Η ισχύς της παρούσας απόφασης αρχίζει από της δη- 
μοσιεύσεώς της στην Εφημερίδα της Κυβερνήσεως. 

Κατά παρέκκλιση του άρθρου 2 της παρούσας, επιτρέ¬ 
πεται έως 31 Δεκεμβρίου 2000, η διάθεση στην αγορά ου¬ 
σιών των οποίων η ετικέτα φέρει τις ενδείξεις «Αριθμός 
Ε.Ο.Κ.» η ετικέτα Ε.Ο.Κ. 

Ο Πρόεδρος Η Γραμματέας 

ΝΙΚ. ΧΑΤΖΗΧΡΗΣΤΙΔΗΣ Ε. ΠΑΛΛΑΡΗ 

Τα μέλη 

Ν. ΜΑΡΚΑΤΟΣ, Κ. ΚΑΤΣΙΜΠΑΣ, Μ. ΓΙΑΜΟΥΡΗΣ, 

Ε. ΡΟΖΑΚΟΥ, Α. ΕΠΙΦΑΝΕΙΟΥ, Κ. ΓΚΕΓΚΙΟΥ, 

Β. ΜΠΟΥΛΙΑΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Φεβρουάριου 1999 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΓΕΩΡΓΙΟΣ ΔΡΥΣ 

-φ- 

Αριθ. 1864 (2) 

Τροποποίηση απόφασης σύστασης Νομικού Προσώπου 
με την επωνυμία «1η Σχολική Επιτροπή Δήμου Γιάν- 
νουλης» (Πρώην Κοινότητα Γιάννουλης). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) του άρθρου 203 του Π.Δ. 410/95 (Δ.Κ.Κ.). 

β) του άρθρου 5 του Ν. 1894/90 «Για την Ακαδημία Αθη¬ 
νών και άλλες διατάξεις». 

γ) του άρθρου 2 του Ν. 2081/92. 

δ) του άρθρου 6του Ν. 2503/97. 

2. Την 12/99 απόφαση του Δ.Σ. Γ ιάννουλης περί τροπο- 
ποιήσεως του Ν.Π. με την επωνυμία «1η Σχολική Επιτρο¬ 
πή Δήμου Γιάννουλης» (Πρώην Κοινότητα Γιάννουλης) 
(ΦΕΚ 194/4.3.94 Τεύχος Β'). 

3. Την 2172/29.8.97 απόφασή μας παροχή έγκρισης υ¬ 
πογραφής στο Διευθυντή της Διεύθυνσης Τοπικής Αυτο¬ 
διοίκησης και Αποκέντρωσης της Περιφέρειας με «Εντο¬ 
λή Γ ενικού Γ ραμματέα Περιφέρειας Θεσσαλίας», αποφα¬ 
σίζουμε: 

Τροποποιούμε την 4672/94 απόφασή μας περί συστάσε- 
ως του Ν.Π.«1η Σχολική Επιτροπή Δήμου Γ ιάννουλης» και 
ορίζουμε ότι στο εξής το ανωτέρω Νομικό Πρόσωπο του 
Δήμου Γ ιάννουλης θα περιλαμβάνει τις σχολικές μονάδες 
1 ο Δ.Σ., 1 ο Νηπιαγωγείο και 3οο Νηπιαγωγείο Γιάννουλης. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου ύψους 
4.000.000 δρχ. για το τρέχον οικονομικό έτος και 
4.500.000 δρχ. για το επόμενο. 

Κατά τα λοιπά ισχύει η 4672/94 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 4 Φεβρουάριου 1999 

Με εντολή Γεν. Γραμ. Περιφέρειας 
Ο Διευθυντής 
Γ. ΜΠΟΥΚΗΣ 


Αριθ. 216 (3) 

Σύσταση Νομικών Προσώπων στο Δήμο Ελλομένου Ν. 

Λευκάδας με την επωνυμία «Σχολικές Επιτροπές». 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις των άρθρων: 

α) 203του Δημ. και Κοινοτ. Κώδικα (Π.Δ. 410/95) και 

β) 5παρ. 8 του Ν. 1894/90. 

2. Την αριθ. 5/18.1.99 απόφαση του Δημ. Συμβ. Ελλόμε- 
νου περί συστάσεως τριών Δημοτικών Νομικών Προσώ¬ 
πων με τις επωνυμίας Σχολικές Επιτροπές α) Γυμνασίου - 
Λυκείου, β) Δημοτικών Σχολείων και γ) Νηπιαγωγείου Δή¬ 
μου Ελλομένου, αποφασίζουμε: 

1. Συστήνουμε στο Δήμο Ελλομένου τρία (3) ίδια Νομι¬ 
κά Πρόσωπα με τις επωνυμίες: 

α) Σχολική Επιτροπή Γ υμνασίου - Λυκείου Δήμου Ελλο¬ 
μένου 

β) Σχολική Επιτροπή Δημοτικών Σχολείων Δήμου Ελλο¬ 
μένου 

γ) Σχολική Επιτροπή Νηπιαγωγείων Δήμου Ελλομένου 
και με έδρα την έδρα του Δήμου. 

2. Σκοπός των Νομικών Προσώπων είναι, η διαχείριση των 
πιστώσεων που διατίθενται για τις λειτουργικές δαπάνες 
καθαριότητας, θέρμανσης, φωτισμού, ύδρευσης, τηλεφώ¬ 
νου, αποχέτευσης, αναλώσιμων υλικών κλπ, η εκτέλεση μι¬ 
κρών έργων για επισκευή και συντήρηση των διδακτηρίων, 
η αποκατάσταση των ζημιών και φθορών των επίπλων, του 
εξοπλισμού και γενικά των διδακτηριακών εγκαταστάσεων, 
η φροντίδα για την εξεύρεση άλλων πόρων και ο εφοδια¬ 
σμός των σχολικών μονάδων με έπιπλα και σκεύη, με βιβλία 
για τη σχολική βιβλιοθήκη και γενικά με όλα τα μέσα που εί¬ 
ναι απαραίτητα για τη λειτουργία τους και γενικότερα η λή¬ 
ψη όλων των μέτρων που κρίνονται αναγκαία για τη οπήριξη 
της διοικητικής λειτουργίας των σχολικών μονάδων. 

3. Τα Νομικά Πρόσωπα διοικούνται από διοικητικά συμ¬ 
βούλια ως ακολούθως: 

Α. Σχολική Επιτροπή Γ υμνασίου - Λυκείου 

Διοικείται από 13μελές Διοικητικό Συμβούλιο αποτε- 
λούμενο από: 

1. Το εκάστοτε Δήμαρχο ως Πρόεδρο ή άλλο μέλος αι¬ 
ρετό ή μη που ορίζεται από το Δήμαρχο. 

2. Τρεις (3) Δημοτικούς Συμβούλους που ορίζονται από 
το Δημοτικό Συμβούλιο. 

3. Τον εκάστοτε Δ/ντή του Γ υμνασίου. 

4. Τον εκάστοτε Δ/ντή του Λυκείου. 

5. Τους εκάστοτε Προέδρους των συλλόγων γονέων και 
κηδεμόνων των μαθητών του Γυμνασίου και Λυκείου ή άλ¬ 
λους εκπροσώπους των συλλόγων. 

6. Τους εκάστοτε Προέδρους των 15μελών Συμβουλίων 
των μαθητών του Γυμνασίου και Λυκείου ή άλλους εκ¬ 
προσώπους των Συμβουλίων. 

7. Τρεις (3) δημότες ή κατοίκους που ορίζονται από το 
Δημοτικό Συμβούλιο. 

Β. Σχολική Επιτροπή Δημοτικών Σχολείων 

Διοικείται από 9μελές Διοικητικό Συμβούλιο αποτελού- 
μενο από: 

1. Το εκάστοτε Δήμαρχο ως Πρόεδρο ή άλλο μέλος αι¬ 
ρετό ή μη που ορίζεται από το Δήμαρχο. 

2. Δύο Δημοτικούς Συμβούλους που ορίζονται από το 
Δημοτικό Συμβούλιο. 

3. Τους εκάστοτε Δ/ντές των Δημοτικών Σχολείων Βλυ- 
χού και Νυδρίου. 

4. Τους εκάστοτε Προέδρους των συλλόγων γονέων και 

κηδεμόνων των μαθητών των Δημοτικών Σχολείων Βλυ- 
χού και Νυδρίου ή άλλους εκπροσώπους των συλλόγων. 

5. Δύο (2) δημότες ή κατοίκους που ορίζονται από το 
Δημοτικό Συμβούλιο. 

Γ. Σχολική Επιτροπή Νηπιαγωγείων 
Διοικείται από Ιίμελές Διοικητικό Συμβούλιο αποτε- 
λούμενο από: 

1. Τον εκάστοτε Δήμαρχο ως Πρόεδρο ή άλλο μέλος αι¬ 
ρετό ή μη που ορίζεται από το Δήμαρχο. 

2. Δύο (2) Δημοτικούς Συμβούλους που ορίζονται από 
το Δημοτικό Συμβούλιο. 

3. Τους εκάστοτε Δ/ντές των Νηπιαγωγείων Βλυχού και 
Νυδρίου. 

4. Τους εκάστοτε Προέδρους των συλλόγων γονέων και 
κηδεμόνων των μαθητών των Νηπιαγωγείων Βλυχού και 
Νυδρίου. 

5. Δύο (2) δημότες ή κατοίκους που ορίζονται από το 
Δημοτικό Συμβούλιο. 

4. Η θητεία των μελών του Δ.Σ. ακολουθεί τη δημοτική 
περίοδο και λήγει πάντοτε με την εγκατάσταση του νέου 
διοικητικού συμβουλίου. 

Τα Διοικητικά Συμβούλια των Νομικών Προσώπων εκλέ¬ 
γουν Αντιπρόεδρο και Γραμματέα. 

5. Πόροι των Νομικών Προσώπων είναι: 
α) Η ετήσια επιχορήγηση του Δήμου, 
β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών και 
ε) Οι πρόσοδοι από την περιουσία του. 

6. Περιουσία: Σε καθένα από τα παραπάνω Δημοτικά 
Πρόσωπα αφιερώνεται η περιουσία που τους αντιστοιχεί, 
συνισταμένη από τα κτίρια όπου στεγάζονται οι Σχολικές 
Μονάδες με τους πάσης φύσεως βοηθητικούς χώρους 
αυτών, καθώς και τα ακίνητα που στεγάζονταν τα καταρ- 
γηθέντα Δημοτικά Σχολεία εξαιρουμένων εκείνων για τα 
οποία έχει εκδοθεί διαπιστωτική πράξη μεταβίβασης της 
ακίνητης περιουσίας των. 

7. Τα Νομικά Πρόσωπα εκπροσωπούνται στα Δικαστή¬ 
ρια και σε κάθε Δημόσια Αρχή από τον Πρόεδρο του Διοι¬ 
κητικού Συμβουλίου και όταν αυτός απουσιάζει ή κωλύε¬ 
ται από τον Αντιπρόεδρο. 

Με την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού ή του Προϋπολογι¬ 
σμού του Δήμου Ελλομένου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 2 Φεβρουάριου 1999 
Με εντολή Γεν. Γραμ. Περιφέρειας 
Ο Διευθυντής 
Δ. ΔΑΓΛΑΣ 

- ♦ - 

Αριθ. 247 , (4) 

Σύσταση Νομικού Προσώπου στο Δήμο Σφακιαπών με 
την επωνυμία «Ενιαία Σχολική Επιτροπή Δημοτικών 
Σχολείων και Νηπιαγωγείου». 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΙΟΝ1ΩΝ ΝΗΣΙΩΝ 
Έχοντας υπόψη: 

1 . Τις διατάξεις του άρθρου 203 του Δημ. και Κοινοτ. 
Κώδικα (Π.Δ. 410/95). 

2. Τις διατάξεις του άρθρου 5 παρ. 8 του Ν. 1894/90. 

3. Την αριθ. 7/13.1.99 απόφαση του Δημ. Συμβ. Σφακιω- 


τών περί συστάσεως ιδίου Νομικού Προσώπου με την ε¬ 
πωνυμία «Ενιαία Σχολική Επιτροπή Δημοτικών Σχολείων 
και Νηπιαγωγείου Δήμου Σφακιωτών», αποφασίζουμε: 

1. Συστήνουμε ίδιο Δημοτικό Νομικό Πρόσωπο στο Δή¬ 
μο Σφακιωτών με την επωνυμία «Ενιαία Σχολική Επιτροπή 
Δημοτικών Σχολείων και Νηπιαγωγείου Δήμου Σφακιω- 
τών» και με έδρα το Δήμο. 

2. Σκοπός του Νομικού Προσώπου είναι, η διαχείριση των 
πιστώσεων που διατίθενται για τις λειτουργικές δαπάνες 
καθαριότητας, θέρμανσης, φωτισμού, ύδρευσης, τηλεφώ¬ 
νου, αποχέτευσης, αναλώσιμων υλικών κλπ, η εκτέλεση μι¬ 
κρών έργων για επισκευή και συντήρηση των διδακτηρίων, 
η αποκατάσταση των ζημιών και φθορών των επίπλων, εξο¬ 
πλισμού και γενικά των διδακτηριακων εγκαταστάσεων, η 
φροντίδα για την εξεύρεση άλλων πόρων και ο εφοδιασμός 
των σχολικών μονάδων με έπιπλα και σκεύη, με βιβλία για τη 
σχολική βιβλιοθήκη και γενικά με όλα τα μέσα που είναι α¬ 
παραίτητα για τη λειτουργία τους και γενικότερα η λήψη ό¬ 
λων των μέτρων που κρίνονται αναγκαία για τη στήριξη της 
διοικητικής λειτουργίας των σχολικών μονάδων. 

3. Το Νομικό Πρόσωπο διοικείται από 7μελές διοικητικό 
συμβούλιο αποτελούμενο από: 

α) Τον εκάστοτε Δήμαρχο ως Πρόεδρο ή άλλο μέλος αι¬ 
ρετό ή μη που ορίζεται από αυτόν. 

β) Τους τέσσερις (4) εκάστοτες Δ/ντές, Δημοτικού Σχο¬ 
λείου Σφακιωτών, Δημοτικού Σχολείου Εξάνθειας, Ειδικού 
Σχολείου Δήμου Σφακιωτών και Νηπιαγωγείου Σφακιωτών. 

γ) Ένα Δημοτικό Σύμβουλο που με τον αναπληρωτή του 
ορίζονται με απόφαση του Δημοτικού Συμβουλίου. 

δ) Ένα γονέα μαθητή που ορίζεται με τον αναπληρωτή 
του από το Δημ. Συμβούλιο μετά από πρόταση του Συλ¬ 
λόγου Γονέων και Κηδεμόνων των αντίστοιχων σχολείων. 
Εάν δεν υπάρχουν αυτοί οι σύλλογοι ο γονέας του μαθη¬ 
τή και ο αναπληρωτής του ορίζονται απ’ ευθείας από το 
Δημοτικό Συμβούλιο. 

4. Η θητεία του Δ.Σ. του Νομικού Προσώπου ακολουθεί 
τη δημοτική περίοδο και λήγει πάντοτε με την εγκατάστα¬ 
ση του νέου διοικητικού συμβουλίου. 

Το Διοικητικό Συμβούλιο του Νομικού Προσώπου εκλέ¬ 
γει Αντιπρόεδρο και Γ ραμματέα. 

5. Πόροι του Νομικού Προσώπου είναι: 
α) Η ετήσια επιχορήγηση του Δήμου. 

β) Η ετήσια επιχορήγηση του Κράτους και της Νομαρχίας, 
γ) Κάθε είδους εισφορές, δωρεές, κληρονομιές και κλη¬ 
ροδοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών και 

ε) Οι πρόσοδοι από την περιουσία του και το προϊόν εκ¬ 
ποίησης περιουσιακών στοιχείων. 

6. Περιουσία: Κάθε περιουσιακό στοιχείο που έχει το 
Νομικό Πρόσωπο ή τυχόν αφιερώνεται σ’ αυτό καθώς και 
κάθε άλλη νόμιμη πρόσοδος. 

7. Το Νομικό Πρόσωπο εκπροσωπείται στα Δικαστήρια 
και σε κάθε Δημόσια Αρχή από τον Πρόεδρο του Διοικη¬ 
τικού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

Με την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού ή του Προϋπολογι¬ 
σμού του Δήμου Σφακιωτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λευκάδα, 2 Φεβρουάριου 1999 
Με εντολή Γεν. Γραμ. Περιφέρειας 
Ο Διευθυντής 
Δ. ΔΑΓΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



